Perfektný prvý dojem

3 sekundy rozhodnú

Martin Prodaj

Všetky práva vyhradené © 2014 Martin Prodaj

Navštívte moju stránku martinprodaj.sk

Bezplatný bonus

Získajte bezplatný check list pre rýchle vytvorenie dobrého dojmu. Nájdete ho na adrese: www.martinprodaj.sk/firstimpression

Obsah

Bezplatný bonus

Úvod

Perfektné Nastavenie mysle

Sebavedomie

Pozitívne myslenie

Perfektné Oblečenie

Vhodné oblečenie na pracovný pohovor

Čo na seba na obchodné stretnutie?

Záleží aj na farbách

Perfektná verbálna komunikácia

Aktívne počúvanie

Parafrázovanie

Sumarizovanie

Sústredenie

Kladenie otvorených otázok

Vyjadrenie porozumenia

Využívanie slovníku druhej osoby

Perfektná neverbálna komunikácia

Oči

Úsmev

Postoj tela

Podanie ruky

Najbežnejšie situácie kde potrebujete prvý dojem

Pracovné interview

Príprava

Privítanie a sebaprezentovanie

Obchodná schôdzka

Príprava

Záver

O autorovi

Ďalšie tituly od autora

Kontakt

Úvod

Nežijeme na pustom ostrove. Ak by to tak bolo, nestretávali by sme sa každý deň s množstvom ľudí. S množstvom dôležitých ľudí, u ktorých nám záleží na tom, ako sa na nás budú pozerať. S množstvom dôležitých ľudí, pri ktorých je zásadné ako na nich zapôsobíme. Aký prvý dojem vytvoríme. O prvom dojme už boli napísané hory kníh a novinových článkov. To nám môže hovoriť o tom, že je táto téma obzvlášť zaujímavá alebo atraktívna, alebo ešte lepšie, že je skutočne dôležitá.

Zaujímalo vás niekedy to, ako sa ľudia na vás pozerajú? Čo si o vás myslia? Ako s vami budú jednať? Určite áno.Takmer každý z nás sa s týmito myšlienkami v rozličnej miere stretol. Každé ráno sme do určitej miery s týmito úvahami konfrontovaní. Veď prečo inak by sme dlhé minúty (ženy dlhé hodiny) postávali pred šatníkom a uvažovali nad tým, čo si vezmeme na seba? Táto raňajšia dilema nám ukazuje na to, že sa snažíme vedome alebo podvedome nejakým spôsobom na druhých zapôsobiť. Skrátka a dobre, snažíme sa o vytvorenie dobrého prvého dojmu.

V skutku nejde o povrchnú záležitosť. To, ako budeme na druhých pôsobiť, ako sa k nám budú následne správať, ako k nám budú pristupovať, to všetko predsa závisí od toho, aký dobrý alebo zlý bude náš prvý dojem.

Sú situácie, a je ich v našom živote pomerne mnoho, kedy by sme dobrý prvý dojem určite nemali nechať na náhodu. Situácie ako je napr. prijímací pohovor do zamestnania, obchodné stretnutie, kde potrebujeme presvedčiť zákazníka, alebo prvé rande, kde chceme, aby si druhá strana o nás myslela len to najlepšie. V každej z týchto situácií máme len pár sekúnd na to, aby sme vytvorili a zanechali perfektný prvý dojem. V tých pár sekundách sa všetko deje na podvedomej úrovni a nemáme veľa času ani pozornosti na to, aby sme niečo zmenili alebo upravovali za chodu. Musíme byť pripravení pred tým. Všetky dieliky skladačky musia zapadnúť na svoje miesto s jediným cieľom: vytvoriť perfektný prvý dojem. A presne o tom bude aj táto publikácia.

Prevediem vás krok za krokom všetkými dôležitými prvkami, ktoré rozhodnú o kvalite vášho prvého dojmu. Ak si ich vezmete k srdcu a budete sa im venovať, zvýšite tak svoje šance na to, aby ste v druhých ľuďoch vzbudili nezabudnuteľný pozitívny dojem.

Perfektné Nastavenie mysle

Všetko, čo je vidieť na vás zvonka, sa deje najprv vo vašej mysli. Tak a v tomto okamihu by ste mohli odložiť túto knihu, pretože ste sa dozvedeli to najzákladnejšie, čo sa dalo o budovaní perfektného prvého dojmu dozvedieť. Žartujem, ešte ostaňte so mnou, aby ste mali istotu, že ste pochytili každý aspekt tejto záležitosti. Pravdou však ostáva, že to, čo druhí vidia ako perfektný prvý dojem, je zrkadlenie našej mysle. Všetko, čo sa v nás deje, sa nejakým spôsobom prejavuje navonok. Nie je to žiadna veľká veda. Ak je nám smutno, tak aj druhí na nás vidia, že nám nie je dobre. Rovnaké je to so všetkými ostatnými emóciami. Niektoré sú pre vonkajší svete čitateľnejšie ako iné, ale v princípe sú poznateľné pre vonkajšieho pozorovateľa.

Otázkou po tom ostáva, ako vytvoriť také vnútorné naladenie, ktoré bude pre vonkajší svet vytvárať onen perfektný dojem.

Sebavedomie

Sebavedomí ľudia sú úspešnejší. Sebavedomí ľudia vyzerajú lepšie. Sebavedomí ľudia majú lepšiu prácu a zarábajú viac peňazí. Tieto a asi ešte aj ďalšie tvrdenia sa k vám dostali a začali ste uvažovať, kde sa v týchto ľuďoch toto sebavedomie berie. A asi ste boli celkom prekvapení, že títo ľudia vás nijako výrazne neprevyšujú vo vzdelaní, práci alebo vzťahoch. Skrátka, keď sa na nich pozriete, tak si poviete, že nie sú až tak veľmi odlišní do vás. Kde sa potom teda berie ten rozdiel? V čom to spočíva? Aby ste pochopili odkiaľ sa vlastne sebavedomie berie a ako to urobiť, aby ste ho mali stále dostatok, budete sa musieť ponoriť do vlastných spomienok.

Mám pre vás jednoduché cvičenie na nájdenie svojho strateného sebavedomia. Skúste si prehrať v mysli tie situácie z minulosti, kedy sa vám niečo podarilo. V princípe je jedno o čo šlo, ale čím väčší úspech to bol, tak tým lepšie. Vybavte si, aký to bol pocit. Aké to bolo zažívať tento úspech? Skvelé , však? Ako ste sa vtedy cítili? Bolo to sebavedomie? Určite ste zažívali mnoho iných pocitov ako napr. hrdosť, nadšenie, odhodlanie, energiu. A s najväčšou pravdepodobnosťou ste zažívali aj sebavedomie. A to je dobrá správa, pretože v princípe ste schopný tento postoj zaujať a akonáhle ste toho schopný, tak to viete aj zopakovať.

Niekedy majú ľudia zo seba pocit, že nikdy neboli a nebudú sebavedomí. Ale to nie je pravda. Každý z nás určite v živote niečo dokázal. Z každého takého úspechu sa rodí sebavedomie. Až na to, že v porovnaní s ostatnými sebavedomými ľuďmi si tento úspech zabudneme pripomínať. Po čase sa stane prekrytý bežným životom a už si naňho takmer ani nespomenieme. Naše sebavedomie potrebuje odniekiaľ čerpať palivo. A tým palivom sú práve naše úspechy.

Uvedomujte si svoje úspechy a dosiahnutia cieľov čo najčastejšie. Začnite si robiť denník svojich úspechov, aby sa z nich stali spojenci, vďaka ktorým budete mať každý deň ďalšiu energiu na získanie perfektného sebavedomia, ďalším dobrým nápadom je zdieľanie úspechov s druhými ľuďmi. Toto je vec, ktorá môže niekomu pripadať zvláštne alebo až divne. Väčšinou keď sa stretneme s ľuďmi, tak máme pocit, že by sme sa radi posťažovali na to, ako sa nám nedarí, ako to máme v práci ťažké a pod. Ale toto určite nie sú pocity, z ktorých by sme mohli čerpať sebavedomie. Práve naopak.

Ak dlho zotrvávame vo vzťahoch, ktoré sú postavené na zdieľaní toho zlého, tak potom sa naše sebavedomie bude každým stretnutím znižovať. A to je niečo, čo naozaj nepotrebujete. Zdieľajte zo svojimi kamarátmi a známymi veci, ktoré sa vám podarili, možno veci, o ktoré sa chcete podeliť alebo na ktoré ste pyšný.

Postupom času si vybudujete návyk a sebavedomé myšlienky sa stanú vašim dennodenným spoločníkom. Stane sa to pre vás prirodzenosťou a už nikdy nebudete musieť nad vlastným sebavedomým nastavením mysle rozmýšľať.

Pozitívne myslenie

Hlavne nie nasilu. Asi ste sa vo svojom okolí tiež stretli s ľuďmi, ktorí sami seba vyhlasujú za pravzor pozitivity. Máte však z nich pocit, ako by ste boli naložený v mede. Príliš veľa sladkého škodí, to nám už povedala naša stará mama. Extrémne pozitívne myslenie sa prejavuje tým, že sme sa rozhodli ignorovať realitu. Ale o tom skutočné pozitívne myslenie nie je ani zďaleka. Je to skôr presne naopak. Vieme vnímať realitu okolo nás, aj keď je negatívna ale dokážeme ostať pozitívny.

Princíp generovania alebo vytváranie pozitívneho myslenia je totožný s tým, čo sme si povedali o budovaní sebavedomia. Tak ako pri sebavedomí pátrate po zdrojoch úspechov a dosiahnutých cieľov, tak v prípade pozitívneho myslenia budete pátrať po myšlienkach a pocitoch pohody, spokojnosti alebo šťastia. A nehovorte mi, že žiadne také pocity nemáte. Možno budete musieť v sebe trochu viac zaloviť, ale určite niečo nájdete. Preto sa tomu hovorí pozitívne myslenie. Ak nie ste naladený pozitívne, ale chceli by ste, tak do tohto procesu musíte vstúpiť vedome. Sú ľudia, ktorí sú od prírody nastavení pozitívne. Je to ich charakteristika. Tí za to môžu poďakovať génom, prírode, Bohu, nazvite si to ako chcete. Je to ako ich druhá koža. Ak sa nemôžete spoľahnúť na to, že niečo také máte, musíte vziať veci do vlastných rúk. Musíte začať svoje pozitívne myslenie zámerne budovať.

Predovšetkým-všímajte si pozitívne veci okolo seba. Obklopte sa pozitívnymi vecami a pozitívnymi ľuďmi. Čítajte knihy, počúvajte podkasty (napríklad tento), sledujte relácie, video kanály (napríklad tento) o ktorých viete, že vám robia dobra a máte z nich pozitívny pocit. Naučte sa zo svojimi známymi zdieľať hlavne pekné a príjemné veci. Iste, nie vždy sa vám bude chcieť a občas sa aj vám stane, že sa ocitnete v situácii kedy vám bude ťažko. Dôležité ale je, aby ste tomu nepodľahli, aby ste prijali čo sa deje, nezastavili sa a pokračovali ďalej.

Perfektné Oblečenie

V živote existujú situácie, kedy je skutočne nevyhnutné zanechať dobrý dojem. Od týchto situácií môže závisieť budúca kariéra, nadviazanie spoločenských alebo pracovných kontaktov, či uzatvorenie významného obchodu. Poradím vám teda, ako sa na tieto príležitosti obliecť tak, aby ste zanechali pozitívny prvý dojem.

Vhodné oblečenie na pracovný pohovor

Boli ste pozvaný na prijímací pohovor do práce? Pripraviť by ste sa teda mali nielen duševne. Aj keď dôležitejšie by mali byť pracovné skúsenosti a zručnosti uchádzača, musíte vedieť zapôsobiť aj vzhľadom.

Dámy

Dámskemu outfitu, zvolenému na pracovný pohovor, by mala dominovať decentnosť. Ideálne je zvoliť si nohavicový, či sukňový kostým. V prípade sukne je odporúčaná dĺžka minimálne ku kolenám. Minisukne sa na takúto príležitosť absolútne nehodia! Tak, ako sa nehodia hlboké výstrihy. Ak si zvolíte nohavice, dbajte na správnu dĺžku. V žiadnom prípade by ste ich nemali za sebou ťahať po zemi. Z farieb sú najvhodnejšie neutrálne, a to čierna, šedá, hnedá, či modrá a ich kombinácie. Dámy pokojne môžu siahnuť aj po doplnkoch. Tie by však nemali byť masívne, prehnané, príliš vyzývavé. To isté platí aj pre make-up. Pri výbere oblečenia na pracovný pohovor si teda zapamätajte slovo decentnosť!

Páni

Páni nič nepokazia jednoduchým, nie príliš spoločenským oblekom. Pod oblek patrí, ako inak, košeľa. Tá ani v teplých mesiacoch nemá mať krátky rukáv! Kravata sa hodí, nie je však nutnosťou. V prípade, že si ju vezmete, poznajte jej správnu dĺžku – tá je do polovice pracky opaska. Farby, rovnako ako dámy, voľte neutrálne. Nápadné vzory, či potlače, nie sú vhodné. Ak oblek považujete za príliš okázalý, zvoliť môžete aj elegantné nohavice a jednoduchý sveter.

V niektorých odvetviach je však decentnosť na pracovnom pohovore doslova nežiaduca. Jedná sa o niektoré umelecké, či marketingové odvetvia. Preto outfit na pohovor voľte i podľa typu obsadzovanej pozície.

Čo na seba na obchodné stretnutie?

Niektoré obchodné stretnutia môžu byť vo Vašej kariére rozhodujúce. Preto sa oblečte tak, aby ste svojho obchodného partnera presvedčili o svojej dôveryhodnosti.

Dá sa povedať, že oblečenie na obchodné rokovanie by malo vyzerať podobne, ako odev na pracovný pohovor. Kostým u ženy a oblek u muža sú klasikou, ktorou na obchodnom rokovaní nič nepokazíte. Zamerajte sa najmä na spomínané detaily: ako správna dĺžka sukne a nohavíc, decentné doplnky a čisté, upravené oblečenie. Páni by nemali zabudnúť, že farba opaska má byť rovnaká, ako farba topánok. U dám sa zas zhoduje farba topánok s kabelkou. Rovnaká je tiež voľba farieb. Šedá, modrá, čierna, biela a hnedá sú to pravé na obchodné rokovanie.

Vedieť sa obliecť na dôležité príležitosti je veľmi dôležité. No určite by ste sa mali vkusne a vhodne obliekať aj v bežné dni. Ako na to?

5 všeobecných tipov pre pánov

Často sa stáva, že páni majú problém s kombináciou jednotlivých kusov oblečenia. Ak im neporadia ich nežnejšie polovičky, výsledok môže byť katastrofou. Takže milí páni, nech už sa teda chystáte kdekoľvek, nasledujúce pravidlá určite dodržujte.

1. K tmavým nohaviciam a topánkam nepatria biele ponožky! Farbu ponožiek je vždy potrebné zladiť s farbou nohavíc a topánok.

Ďalšia často opakovaná chyba súvisí taktiež s ponožkami. Tie jednoznačne nepatria do sandálov!

2. Nohavice (najmä elegantné) majú siahať na začiatok opätku topánok. Príliš „naskladané“ nohavice na topánke pôsobia nevkusne. To isté platí aj o odhalených lýtkach.

3. Špinavé topánky ani pokrčené oblečenie nepatria na verejnosť! Ak si ich neviete ožehliť a manželka nie je „poruke“, vyberte si iný odev!

4. Nemiešajte jablká s hruškami. Károvaná košeľa a k nej prúžkované nohavice? Na takýto outfit radšej ihneď zabudnite.

Aj keď módnych prešľapov u pánov existuje viacero, spomínaných chýb sa naši muži dopúšťajú azda najčastejšie. Snáď sa o nejaký čas móda zmení... no tieto výstrelky sú nateraz out!

5 všeobecných tipov pre dámy

Aj keď sa vraví, že ženy sú v móde zbehlejšie ako muži, v súčasnosti sa tieto rozdiely medzi pohlaviami zmenšujú. A aj dámy niekedy dokážu poriadne prestreliť. Čo by teda mali nosiť a čo radšej nie?

1. Milujete šaty a sukne? Noste ich teda s rozumom. Príliš krátke sa hodia skôr tínedžerkám. Pekné nohy môžu vyniknúť aj v sukniach tesne nad kolená!

2. Vulgárny výstrih. Máte sa čím pochváliť? Ukážte to. Ale nie tak, aby ste pôsobili lacno. Menej je totiž niekedy viac.

3. Poznáte výrok Coco Chanel, že žena v dobrých topánkach nemôže byť nikdy škaredá? Tak si ho vezmite k srdcu. Zničené a ošúchané topánky patria do koša. Aj keď sú Vaše najobľúbenejšie...

4. Obľúbte si doplnky, šperky a bižutériu! Dokážu vynikajúco oživiť outfit. Aj tu sa však môžete obrátiť na slávnu Coco. Tá tvrdila, že posledný doplnok, ktorý si dáte, je vždy lepšie zložiť. Ani s doplnkami to teda netreba preháňať.

5. Každá žena by mala mať vo svojom šatníku zopár nadčasových kúskov. Sú to „malé čierne“ šaty, kvalitný kabát, klasické elegantné čierne nohavice, bielu blúzku a kvalitné džínsy. Tieto kúsky určite využijete.

Aj u dám samozrejme platí, že oblečenie má byť vždy čisté, ožehlené a nezničené. No skutočná dáma iste vie, ako dobre vyzerať.

Záleží aj na farbách

Máte obľúbenú farbu, ktorú pri nosení často kombinujete? Tak vedzte, že farbou oblečenia takisto dokážete veľa povedať.

1. Čierna. V našich končinách je považovaná za farbu smútku a preto ju nosíme na smútočné obrady. Čierna sa však považuje tiež za elegantnú farbu, a to najmä v kombinácii s bielou. Ženy ju obľubujú preto, že opticky zoštíhľuje. Tí, ktorí ju nosia, sú však považovaní za neprístupných, či dokonca tajnostkárskych, ale zároveň i serióznych.

2. Biela. Farba čistoty, nevinnosti, dokonca až sterility. Rovnako ako čierna, je táto farba v šatníku vynikajúco kombinovateľná. Nikdy sa však neobliekajte kompletne do bielej! Budete pôsobiť ako lekár, či kuchár.

3. Žltá. Je teplá a optimistická farba, no zároveň aj dosť výrazná. Hodí sa preto skôr na neformálnejšie príležitosti. Žltú je treba nosiť len striedmo, napríklad zvoliť doplnky v tejto farbe.

4. Červená. Považuje sa za farbu vášne, túžby a lásky. Nosia ju prevažne sebavedomí ľudia, ktorí na seba túžia strhnúť pozornosť. Azda preto je červená obľúbenou farbou dámskych rób na spoločenských podujatiach. Do práce, či na obchodné rokovanie, sa však nehodí.

5. Modrá. Farbu neba nosia najradšej pokojní a vyrovnaní ľudia. Chladná modrá je vynikajúco kombinovateľná s teplejšou zelenou. Takáto kombinácia pôsobí sviežo a originálne. Modrá je zároveň univerzálna farba, ktorá sa hodí pre mnohé príležitosti a nič ňou nepokazíte. Ak si modrú oblečiete na pracovný pohovor, urobíte veľmi dobre. Hovorí totiž o dôveryhodnosti človeka.

6. Zelená. Farba prírody je považovaná za pozitívnu farbu, ktorú nosia spoľahliví ľudia. Práve preto sa hodí napríklad aj na pracovný pohovor. Zelená je vynikajúco kombinovateľná s takisto prírodnou – hnedou farbou.

7. Hnedá. Je teplá a pokojná farba. Zároveň je však neutrálnou farbou, ktorá sa vynikajúco kombinuje a rovnako ako čierna alebo modrá, hodí sa na bežné nosenie, i na špeciálne, napríklad pracovné príležitosti.

Čoraz viac miesta v našich šatníkoch si však získavajú farby ako zlatá, bronzová, či strieborná. Takéto farby obľubujú najmä sebavedomí ľudia, ktorí majú radi úspech a luxus. Na pracovné rokovanie, či prijímací pohovor, sa však tieto farby neodporúčajú. Sú určené skôr na slávnostné príležitosti.

Práve odev je tým, čo o Vás mnoho napovie. Na základe neho si ľudia o Vás vytvárajú prvý dojem. Ak má byť pozitívny, na vhodnej voľbe a úprave odevu si dajte záležať pri každej príležitosti.

Perfektná verbálna komunikácia

Neverbálna komunikácia vytvára 55% našej komunikácie, a dá sa teda považovať za najdôležitejší prvok pri vytváraní prvého dojmu (k podrobnostiam sa dostaneme neskôr). Nie je však jediný. Ak aj dobre zaujmete na prvý pohľad, stála sa bude očakávať, že budete komunikovať aj verbálne. A to môže byť v niektorých prípadoch kameň úrazu. O komunikácii ako takej by som mohol napísať samostatnú publikáciu, takže sa zameriam len na tie najdôležitejšie prvky, na ktoré by ste si mali dávať pozor a ktoré by vám mohli spôsobiť problémy.

Koniec ukážky

ISBN:

Vytvorenie elektronickej verzie Dibuk, s. r. o., 2015

Vytvorené prostredníctvom Publico.sk

Table of Contents

Obsah

Bezplatný bonus

Úvod

Perfektné Nastavenie mysle

Sebavedomie

Pozitívne myslenie

Perfektné Oblečenie

Vhodné oblečenie na pracovný pohovor

Čo na seba na obchodné stretnutie?

Záleží aj na farbách

Perfektná verbálna komunikácia

Aktívne počúvanie

Parafrázovanie

Sumarizovanie

Sústredenie

Kladenie otvorených otázok

Vyjadrenie porozumenia

Využívanie slovníku druhej osoby

Perfektná neverbálna komunikácia

Oči

Úsmev

Postoj tela

Podanie ruky

Najbežnejšie situácie kde potrebujete prvý dojem

Pracovné interview

Príprava

Privítanie a sebaprezentovanie

Obchodná schôdzka